ZAPISNIK
sa 9. sjednice Općinskog vijeća Općine Podstrana, održane dana 29. srpnja 2026. godine u vijećnici Općine Podstrana
Početak sjednice u 19:00 sati

PRISUTNI VIJEĆNICI:
1. Darko Juradin
2. Laura Kavelj
3. Nikola Bakota
4. Pavao Jurić 
5. Lidija Mikuličić
6. Zdravko Galić
7. Marko Milić
8. Gordana Božiković
9. Leo Klarić
10. Mate Babić
11. Luka Jovanović
12. Ante Ramić
13. Josip Vuković
14. Dane Knezović 
ODSUTNI:
1. Ivan Grbavac
OSTALI PRISUTNI:
1. Mijo Dropuljić
2. Tomislav Buljan
3. Božena Perišić
4. Ivana Podrug
5. Ivana Prka
6. Božen Živaljić
7. Mia Barbić
8. Ante Biuk




Tijek sjednice Općinskog vijeća Općine Podstrana po svakoj točki dnevnog reda detaljno je zabilježen na audio zapisu sjednice koji je sastavni dio službene dokumentacije.
Predsjednik vijeća D. Juradin pozdravlja sve nazočne i predstavlja novu vijećnicu Lauru Kavelj koja je zamjena vijećniku E. Buljanu koji je mandat stavio u mirovanje. Vijećnicu L. Kavelj predsjednik vijeća D. Juradin pozvao je da prisegne.
Konstatira da je prisutno četrnaest od petnaest vijećnika, utvrdio je da postoji potreban kvorum i da Vijeće može početi s radom. 
Na sjednici prisustvuje i jedan mještanin gosp. Ante Biuk čiji je dolazak pravovremeno najavljen. 
Predsjednik Vijeća D. Juradin predlaže

[bookmark: _Hlk117973371]D N E V N I    R E D


1. Vijećnička pitanja i odgovori,

2. Usvajanje zapisnika sa 8. sjednice Općinskog vijeća Općine Podstrana,

3. Prijedlog za donošenje Zaključka o usvajanju Izvješća Mandatnog povjerenstva,

4. Prijedlog za donošenje Pravilnika o jednostavnoj nabavi

5. Prijedlog za donošenje II. Izmjena i dopuna Odluke o osnivanju Javne vatrogasne postrojbe Podstrana

6. Prijedlog za donošenje Odluke o postupku rješavanja imovinskopravnih odnosa u svrhu izgradnje – rekonstrukcija Ulice Domovinskog rata, faza 2

7. Prijedlog za donošenje Odluke o raspoređivanju sredstava za financiranje političkih stranaka i članova izabranih sa liste grupe birača u Općinskom vijeću Općine Podstrana za 2026. godinu

[bookmark: _Hlk117973481]Predsjednik vijeća D. Juradin stavlja dnevni red na glasanje. Dnevni red je sa četrnaest (14) glasova ZA usvojen.

Ad. 1.) Vijećnička pitanja i odgovori

Vijećnik A. Ramić pozdravlja prisutne i navodi da ima dva pitanja te nastavlja da je na prošloj sjednici položio prisegu da će prava i obveze člana općinskog vijeća obavljati savjesno, odgovorno radi gospodarskog i socijalnog dobitka Općine Podstrana i da će se pridržavati Ustava, Zakona i Statuta općine te štititi Ustavni poredak RH. Smatra da ga ta prisega obvezuje da postavlja pitanja, traži odgovore, upozorava na nepravilnosti, štiti javni interes. Navodi da  nije došao u Općinsko vijeće kako bi nekome pljeskao i bez razmišljanja podizao ruku za svaku predloženu odluku i da će se voditi izjavom „pljeskati političaru zato što je izgradio bolnicu, školu, cestu, javnim novcem je kao da plješćete bankomatu jer vam je isplatio vaš novac“. Obraća se načelniku i navodi da je on javni dužnosnik, koji upravlja javnim sredstvima, donosi odluke koje imaju dugoročne posljedice za građane i za razvoj općine, što će posebno u drugom pitanju obrazložiti. Osvrće se na prošlu sjednicu gdje se raspravljalo o jednoj od najvažnijih odluka za dio stanovnika Ulice Put starog sela i navodi da je pripremio argumente, podatke, materijale za sve vijećnike kako bi mogli voditi sadržajnu raspravu, ali zbog ograničenja vremena i načina vođenja sjednice nije bilo moguće otvoriti ozbiljnu raspravu o pitanju koje izravno utječe na privatno vlasništvo brojnih mještana. Nastavlja da vlasnici nekretnina u  Ulici Put starog sela nisu protiv razvoja Općine Podstrana ni protiv uređenja prometne infrastrukture, ali smatraju da svaki zahvat mora biti razmjeran, stavljen u neke normalne okvire i da projekt mora biti opravdan javnim interesom. Tvrdi da je tijekom pripreme projekta postojalo više prostora za dijaloge, pronalaženje prihvatljivog rješenja, mnogi bi se sporovi mogli izbjeći te kako do toga nije došlo vlasnici nekretnina primorani su svoja prava štititi u postupcima koje im zakon omogućuje. Također smatra da Općinsko vijeće ne smije biti mjesto na kojem se rasprava svodi na nekoliko minuta, nakon čega se odmah pristupa glasovanju i da mještani od vijeća očekuju da prije donošenja odluka saslušaju argumente, postavljaju pitanja, otvoreno razgovaraju, osobito kad se odlučuje o njihovoj imovini, javnom novcu i budućnosti općine. Prije nego što postavi konkretno pitanje, naglašava da ulogu općinskog vijećnika, shvaća prvenstveno kao obvezu postavljanja pitanja, iznošenja činjenica, upozoravanje na moguće propuste, vođenja argumentiranih rasprava sve s  ciljem da se odluke Općinskog vijeća donose u što većoj razini transparentnosti i u interesu  svih naših mještana. Nastavlja na pitanje i navodi da u prošlim sjednicama, kao i kroz više njegovih pisanih obraćanja, upozoravao je na ozbiljan problem neprimjerenih i prebrzi vožnji u Ulici Put Starog sela -  riječ je o ulici u kojoj živi velik broj obitelji s malom djecom, zbog čega sigurnost prometa mora biti jedan od prioriteta. Navodi da unatoč tome, pojedini vozači kroz ulicu prolaze znatno većom brzinom od dopuštene, čime ugrožavaju pješake. Kaže da se na njegovo dosadašnje pitanje odgovaralo, kako je za postavljanje uspornika nužno prethodno izgraditi prometnu studiju, budući da ga to obrazloženje nije uvjerilo, provjerio je postoji li zaista takva zakonska ili stručna obveza, te je tom prilikom tvrdio da se važeći ugovor održavanja nerazvrstanih cesta i ostalih javnih prometnih površina na području općine, navodi sljedeća stavka troškovnika – izrada izbočina na kolniku od asfalt betona, tipski uspornik s potrebnim bojama, obračun po metru uspornika gdje je predviđeno 100 metara takvih uspona. Navodi da više ne postavlja pitanje je li moguće postaviti uspornike, nego traži konkretan odgovor, kada će se, odnosno kojeg datuma u Ulici Put Starog sela postaviti uspornici prometa, neke druge odgovarajuće mjere za smirivanje prometa. Također napominje budući da se radi o istoj ulici te ima pitanje u vezi postupanja komunalnog redarstva, u Ulici Put Starog sela od broja 5 do 7, komunalni redar učestalo izdaje prekršajne kazne za nepropisno parkiranje vozila. Naglašava kako osobno nije protiv sankcioniranja nepropisnog parkiranja i smatram da se prometna pravila moraju poštovati, ali svako kažnjavanje mora imati jasno zakonsko i prometno utemeljenje. Postavlja pitanje u kojem navodi po kojoj pravnoj osnovni komunalni redar izdaje prekršajne naloge na toj lokaciji budući da ne postoji odgovarajuća prometna signalizacija kojom su vozači upozoreni da je parkiranje na tom mjestu zabranjeno.

Načelnik M. Dropuljić pozdravlja prisutne i navodi da će kratko odgovoriti, ističe kako u troškovniku - održavanje nerazvrstanih cesta, postoji stavka za izgradnje izbočina na cesti, što ne znači da se mogu postavljati bez ikakvog pravnog akta, nastavlja da pravni akt je i dalje koji stoji. Osvrće se na drugo pitanje - postupanja komunalno-prometnog redarstva i navodi da ne zna o kojem dijelu ulice se radi te je zamolio stručnu službu da odgovori.

Vijećnik A. Ramić navodi da je riječ o ulazu u Ulicu Put Starog sela i da bi trebao postoji znak za nepropisno parkiranje jer prema sadašnjem stanju, mnogi parkiraju auta i dobivaju kazne.

Vijećnik N. Bakota odgovara da su automobili na cesti.

Vijećnik A. Ramić odgovara da nisu na cesti nego na dijelu ulice i da bi trebao postojati znak i da on nije protiv sankcioniranja.

Vijećnik N. Bakota odgovara da je on kao vatrogasac u tom dijelu proveo tisuću cisterni te da u Ulici Put Starog sela ima 19 uspornika. Nastavlja da su auta parkirana na način da je svaki jednim dijelom van dvorišta. Navodi da bi svi htjeli širenje ceste, ali da nitko ne da svoj dio, auta stoje po ulici te mu za prenijeti vodu iz Sv. Martina do Gornje Podstrane treba dva sata.

Vijećnik L. Jovanović pita tko je tu kriv.

Vijećnik N. Bakota odgovara da su kriva vozila koja se trenutno brane jer dobivaju kazne.

Vijećnik A. Ramić navodi da nije postavio takvo pitanje nego pitanje (zbog upadica većeg broja osoba nije moguće utvrditi je li vijećnik završio ovaj dio rečenice) te da je on za sankcioniranje.

Predsjednik vijeća D. Juradin navodi da su čuli pitanje i da na pitanje odgovori ili pročelnik B. Živaljić ili pročelnica B. Perišić.

Pročelnica B. Perišić odgovara da će pojasniti pitanje kažnjavanja prometnog redarstva te da se intervenira u Put Starog sela i u ostalim ulicama po pozivima i po potrebi pri čemu postojanje znaka „zabrane parkiranja i zaustavljanja“ nije uvjet za izdavanje obavijesti o počinjenom prekršaju jer Zakon o sigurnosti na cestama ima članak u kojem je navedeno da je zabranjeno zaustavljanje i parkiranje vozila tamo gdje se ugrožava sigurnost prometovanja vozila i pješaka te po toj osnovi redari kažnjavaju. 

Vijećnik A. Ramić navodi da je on jasno rekao da se on slaže sa sankcioniranjem, ali bi on volio da postoji znak za zabranu zaustavljanja i parkiranje i da onda tu ne bi nitko parkirao.

Pročelnik B. Živaljić navodi da će se provjeriti Zapisnici vezani za Ulicu Put Starog sela od broja 5 do 7. Osvrće se na uspornike i ističe kako je prometna studija finalizirana te će ići na javno savjetovanje gdje se mogu provjeriti opcije za tu ulicu. Referencira se na ono što je načelnik prethodno rekao vezano za stavku u troškovniku – da stavka u troškovniku ne znači da se ona može izvesti već cjenovna varijanta ako postoje zakonske pretpostavke za izvođenje.

Vijećnik Z. Galić navodi da mu nije jasno o čemu se ovdje raspravlja, većina prisutnih su vozači, koji su valjda naučili da se ne može parkirati na cesti. 

Vijećnik A. Ramić odgovara da je to svima jasno. 

Vijećnik Z. Galić odgovara znači li to sada da treba staviti znak da je zabranjeno parkiranje svugdje.

Vijećnik A. Ramić je upitao vijećnika je li bio u Ulici Put Starog sela i je li upoznat o kojem dijelu govori.

Vijećnik Z. Galić odgovara da je upoznat.

Vijećnik A. Ramić nastavlja da pojedinci kada idu na plažu parkiraju vozilo, nitko u popodnevnim satima ne dobiva kaznu, dok u jutarnjim satima prometni redar dođe i dijeli kazne. Ponavlja da nije protiv sankcioniranja, ali da treba postojati znak da ljudi ne parkiraju.

Načelnik M. Dropuljić odgovara da bi se nadovezao na stanje u Ulici Put Starog sela i navodi da je razgovarao prije više od godinu i pol dana i sa mještanima Put Starog Sela i donjeg i gornjeg dijela te da je donji dio od Ulice Bleiburških žrtava do križanja sa državnom cestom D8 ulica u jako lošem stanju. Ističe kako je u planu bilo kompletno asfaltiranje u punoj širini, međutim, Vodovod i kanalizacija će tu raditi rekonstrukciju cjevovoda, zato što s križanja sa Cindrove ulice i Ulice Bleiburških žrtava do vodospreme ide cjevovod FI 160, a postojeći cjevovod u donjem dijelu te ulice je 120 te iz tog razloga se ne bi mogla pumpati voda prema gore i tu će se  ići u rekonstrukciju i radit će novi cjevovod. Objašnjava kako već duže vrijeme Vodovod i kanalizacija čekaju građevinsku dozvolu, a da je općina u iščekivanju završetka tih radova kako bi se ulica mogla kompletno asfaltirati kada oni postave novi cjevovod kako bi se gornji dio ulice mogao adekvatno opskrbiti pitkom vodom.

Vijećnik A. Ramić nastavlja na drugo pitanje i navodi da se odnosi na prošlu sjednicu Općinskog vijeća gdje je pitao načelnika da mu pojasni izjavu koji je dao u intervju u 2021., načelnik je u svom odgovoru naveo da se objekti na području Općine Podstrana grade u skladu s prostornim  planom koje je donijelo Općinsko vijeće u više navrata i naglasio da građevinske dozvole izdaje Splitsko-dalmatinska županija. Navodi da zadnjim dijelom iz načelnikovog odgovora proizlazi da odgovornost za ovakav razvoj Podstrane stavlja u prvi plan na tijelo koje izdaje građevinske dozvole. Objašnjava da se suština njegovog pitanja odnosila na prostorno planiranje, razvoj Podstrane od razdoblja 2008. kada su mještani Strožanca predvidjeli u što bi se mogao pretvoriti taj dio naselja pa sve do današnjih dana. Ponovno ističe na stavljanje naglaska da građevinske dozvole izdaje županija, što je točno, ali isto tako valja najvećim laicima objasniti da županija dozvole izdaje isključivo na temelju Prostornog plana i njegovih odredbi koje donosi Općina Podstrana - pravila gradnje, uvjete građenja, građevinskih čestica, postotak zelenih površina, broj parkirališnih mjesta, hortikulturno uređenje, cjelokupni smjer prostornog razvoja općine. Navodi primjer pristupa prema prostorno pravnoj dokumentaciji, a radi se o Općini Stupnik u Zagrebačkoj županiji. Nastavlja da se Općina Stupnik nalazi se u neposrednoj blizini Lučkog,  predgrađe Zagreba, kao što je Općine Podstrana predgrađe Splita. Javna objava načelnika Općine Stupnik gospodina Brune Perkovića, javno objavljena na njegovoj Facebook stranici od 28. veljače 2025., a na objavi glasi da je Općinsko vijeće jednoglasnom odlukom u četvrtak 27. veljače donijelo novi prostorni plan,  nakon provedbe dvije javne rasprave izbrušena je konačna verzija plana. Navodi da su u izmjenama detaljno razrađene odredbe plana, posebno one koje se odnose na građevinska područja, naselja, zaštite prostora i izgleda naselja od pre izgrađenosti i betonizacije. Nastavlja da se neke od važnijih izmjena odnose na povećanje minimalne veličine građanske čestice, povećani postotak zelenila i broja potrebnih parkirnih mjesta po stambenoj jedinici. Ističe da je iz postotka potrebnih zelenila na čestici izmaknuta su parkirališta s travnatom rešetkom koje su projektanti zbog nedovoljno jasnih odredbi starog plana uspješno podvaljivali pod zelenilom. Navodi da u većini izgrađenih ulica novi plan dozvoljava građenje isključivo obiteljskih kuća, veće višestambene zgrade se sedam i više stanova će se moći graditi samo u obuhvatu centra i u uz državnu, županijsku prometnicu. Ističe da je u vrijeme donošenja izmjena Prostornog plana Općine Stupnik izvršnu vlast imao HDZ i tadašnji Općinski načelnik Bruno Perković. Navodi da to posebno ističe da bude potpuno jasno da ovdje nije usporedba različitih političkih opcija, nego usporedba različitih pristupa upravljanja prostorom. Nastavlja da je prije predstavljanja izmjena načelnik gosp. Perković jasno obrazložio njihovo donošenje te je između ostalog rekao da žele spriječiti betonizaciju prostora, povećati minimalnu veličinu građevinskih čestica. Ističe kako u Prostorom planu Općine Podstrana već godinama postoje vrlo jasne odredbe koje isto ukazuju na koji način se formira prostor. Nastavlja da u Prostornom planu uređenja Općine Podstrana, Službeni glasnik br. 14/2017. u članku 18. jasno stoji; „Najmanje 30% površine građevinske čestice treba biti ozelenjeno i odgovarajuće hortikulturno uređeno, ista površina mora biti prirodni vodonepropusni teren, ukoliko nije moguće ostvariti ovaj postotak  iznimno je moguće 10% površine građevinske čestice popločati travnatom rešetkom na način da ukupan zbroj procijenjenih površina ostane 30% površine građevinske čestice.“ Navodi da je u  novom izmijenjenom Prostornom planu dodana nova stavka koja glasi;  „Na građevinskoj čestici se mora planirati sadnja ili zadržavanje postojećih stabala, minimalno jednog autohtonog stabla na 200m građevinske čestice. Postojeće planirano zelenilo mora biti prikazano prema uvjetima iz odredbi u aktu za provedbu plana ili aktu za građenje.“ Ističe kako želi povući paralelu, na papiru je sve uredno propisano, u projektima koji se izrađuju za potrebu ishođenja građevinske dozvole uredno se iscrtavaju zelene površine, hortikulturno uređenje, stabla, jer je to propisano Prostornim planom. Navodi da ključno pitanje nije što je nacrtano na papiru, nego što nakon završetka gradnje ostane na terenu. Nastavlja da se u velikom broju slučaja stječe dojam da zelenilo ostane samo sastavni dio  projektne dokumentacije dok stvarno stanje na terenu ne sadržava što je projektom prikazano niti što je Prostornim planom propisano. Navodi da je njegovo pitanje mogu li se načelnik ili pročelnik B. Živaljić očitovati, jesu li višestambene zgrade izgrađene u posljednjih 15ak godina na području Općine Podstrana u stvarnosti izvedene u skladu sa odredbama Prostornog plana samo u dijelu koji se odnosi na obveze zelene i procjenjene površine, hortikulturno uređenje kao i obvezu sadnje autohtonih stabala na 200m građevinske  čestice što određuju zadnje izmjene Prostornog plana. Pita mogu li objasniti na koji način općina kontrolira provedbu odredbi iz Prostornog plana, te zbog čega unatoč jasno propisanih pravila na terenu uopće nije vidljivo nikakvo zelenilo.

Pročelnik B. Živaljić odgovara da na svakom tehničkom pregledu prije uporabne dozvole, provjeravaju se svi elementi projekta temeljem kojeg je dobiven akt za gradnju. Nastavlja da je svaka kuća koja je dobila dozvolu u recentno vrijeme, ne govori o kućama od prije 20 godina, je morala zadovoljiti kriterij od 30% i sigurno je zadovoljila, jer kolege iz općine ne bi dozvolile nijedan projekt koji nije prema kriterijima. Ističe da nakon što se dobije uporabna dozvola, kada se zgrada započne koristiti, nakon nekoliko godina, često se dogodi da se pokušava nekakvim dogradnjama ili betoniranjima na terenu izmijeniti stanje u odnosu na ono koje je bilo u trenutku tehničkog pregleda. Navodi da tehnički pregled sigurno neće proći ako se ne zadovolje parametri na temelju kojih je dobivena dozvola. Odgovara da je navedeno pitanje, pitanje za građevinsku inspekciju i funkcioniranje inspektorata jer općina nema ovlasti za rušiti, izlazi na pozive, na svaku situaciju te o trenutnom stanju obavijestiti će se inspektorat. Navodi da je to nažalost, nekultura korisnika, ali u konačnici onaj tko može dati nalog za uklanjanje je inspektorat. 

Pročelnica B. Perišić nadodaje da redarstvo napravi zapisnik te ako se utvrdi da nije po zakonu u nadležnosti postupanja komunalnog redarstva, prosljeđuje se onome kome je u nadležnosti. U pravilu to je građevinska inspekcija, većina njihovih izlazaka je po prijavama za dodatnim izvođenjem radova bez dozvole ili bez Glavnog projekta.

Pročelnik B. Živaljić također  nadodaje vezano za Prostorni plan i kaže da je sudjelovao u izmjenama zadnjih 10 godina, tih 30% se drže u svakom slučaju i to se mora zadovoljiti. Navodi da je veći problem Prostornog plana – prometna mreža odnosno prometna infrastruktura koja ne prati gradnju, te navodi da se ljudi redovito žale i nezadovoljni su prometnicama.

Vijećnik L. Jovanović navodi da ima repliku na navedeno i izjavljuje da je problem prostornog uređenja što prolazi zelena trava kao zelena površina i što prolaze te kamene rešetke koje koriste za parking.
Pročelnik B. Živaljić odgovara da je to 10%. 
Vijećnik L. Jovanović odgovara da to ne bi smjelo biti zelena površina. 
Pročelnik B. Živaljić odgovara da prilikom ukidanja UPU-a, dijelovi UPU-a su dozvoljavali u potpunosti rešetku kao zelenu površinu. Dijelovi UPU-a su imali 30%, neki su imali 20%, neki 40%, kako su se UPU-i stavili van snage, trebali su se jedinstveno izvesti na razini Prostornog plana te se onda izbalansiralo da sve te površine i svi ti postotci budu nekakva zlatna sredina od 30%. Navodi da prostorno, to nije tako jednostavno, osvrće se na izjavu što je vijećnika A. Ramić gdje je pročitao odluku od načelnika Općine Stupnik i navodi da je to čisti populizam, te da to nije prostorno planiranje. 
Vijećnik A. Ramić ponavlja populizam.
Pročelnik B. Živaljić odgovara da je to populizam, to što je taj načelnik izjavio.
Vijećnik A. Ramić odgovara da je ta odluka izglasana od strane vijeća jednoglasno.
Pročelnik B. Živaljić odgovara da svako vijeće izglasa… (zbog upadica nije moguće utvrditi je li i što je pročelnik dodatno rekao)
Predsjednik vijeća D. Juradin prekida raspravu i daje riječ vijećniku L. Jovanoviću.
Vijećnik L. Jovanović pozdravlja prisutne i navodi da ima dva pitanja za načelnika. U prvom pitanju pita načelnika, što je učinio toliko iznimno da bi građani Podstrane njegov rad morali plaćati gotovo 64 tisuća eura bruto godišnje. Nastavlja da prema javno objavljenim podacima, načelnikova mjesečna plaća iznosi gotovo 3.800 eura neto, odnosno više od 5.300 eura bruto, ima drugu najveću plaću među općinskim načelnicima u Hrvatskoj i najveću među načelnicima obalnih općina. Ističe kako je načelnikova plaća veća od plaće gradonačelnika Velike Gorice, grada s gotovo 60.000 stanovnika, a gotovo jednaka u procijenjenoj neto plaći gradonačelnika Zadra. Navodi kako načelnik Podstrane prima plaću usporedivu s plaćom čelnika nekih od najvećih hrvatskih gradova koji upravljaju znatno većim brojem stanovnika, većim proračunom i složenijim sustavima, pita koje je opravdanje za tako sramotno visoku plaću u odnosu na životni standard većine građana. Moli načelnika da pri tome ne nabraja redovne poslove općine, projekte i sve ono što obavljaju i drugi načelnici koji primaju znatno manje plaće. Nastavlja da  iste poslove obavljaju načelnici u Slavoniji, Lici, Gorskom Kotaru, Istri i ostatku Dalmacije. Navodi da pitanje nije radi li načelnik redovne poslove načelnika, nego što je konkretno učinio toliko iznimno da bi opravdao jednu od najvećih načelničkih plaća u  Hrvatskoj. Istodobno navodi da općina zbog nedovoljnog odvajanja otpada od 2021. godine plaća približno 50.000 eura godišnje, što je iznos usporediv s načelnikovom godišnjom plaćom. Nastavlja da su se dosadašnji troškovi popeli na približno 200.000 eura, uzme li se u obzir i ova, a i siguran je i sljedeća godina, ukupni će trošak prijeći 300.000 eura. Navodi to kao jedan od primjera iznimno skupog i lošeg upravljanja javnim novcem, uz to kaže da osobno poznaje najmanje četiri osobe koje nisu imale mogućnost doći na sastanak s načelnikom, a među kojima je i ovdje prisutni općinski vijećnik A. Ramić. Ističe kako posljednjih dana i drugi građani javno iznose slična iskustva, ali tvrdi da ne mora svaka pojedinačna izjava biti točna, ali da se ista primjedba toliko puta ponavlja, odgovorna vlast ne bi smjela omalovažavati ni ignorirati. Navodi da je načelnik prije svega javni dužnosnik koji mora biti dostupan građanima, saslušati ih i prema njima se odnositi s poštovanjem, nedopustivo je da može odbiti tek tako. Ponavlja, s čime konkretno načelnik opravdava plaću od gotovo 3.800 eura i više od 5.300 eura bruto mjesečno.
Načelnik M. Dropuljić odgovara da on sada možda ne bi ni trebao odgovoriti na ovo pitanje, ali će se potruditi to sastaviti u par rečenica i ne čitati s papira na dugo i široko jer su svi pročitali lektire u osnovnoj i srednjoj školi. Nastavlja da da je njegova plaća neto 3.800,00 EUR s prijavljeno troje djece, za razliku od ostalih političara koji to nemaju, da nema prijavljenu djecu na sebi njegova bi plaća iznosila 3.400,00 EUR. Navodi da je među većima u Hrvatskoj, a ova Općina je među najvećim Općinama u Republici Hrvatskoj. Osvrće se na opravdanje – s čime je on to zaslužio, misli da su to mještani rekli prije godinu dana, nabraja primjere - semafor, šetnicu, dvoranu, novu školu, te on koji i noću obilazi gradilišta koji se trudi da radi i izvan radnog vremena, koje mu zakonski i nije propisano jer načelnik nema radno vrijeme, načelnik ima naknadu za profesionalno obavljanje dužnosti te će tu stati.
Vijećnik L. Jovanović postavlja drugo pitanje koje se odnosi  na pitanje koje je postavio na 6. sjednici Općinskog vijeća. a koje se odnosi na korištenje djece u svrhu osobne i  političke promocije. Navodi da je na toj sjednici njegovo pitanje odbacio kao: glupo, bez veze, da nema pojma, da je needuciran po to pitanju te da priča gluposti uz obrazloženje da kao profesor vrlo dobro poznaje propise o zaštiti djece te da je sve objavljeno u skladu sa zakonima i pravilnicima. Osvrće se na fotografije koje su bile predmet njegovog pitanja koje nisu bile objavljene samo na službenim stranicama Općine Podstrana, već i na stranicama medijskog partnera Podstrane, načelnikov osobni profil, u Dalmatinskom portalu, Dalmacija Danas i Podstrana portal. Navodi da nije imao izbora te je slučaj morao poslati pravobraniteljici za djecu. Nastavlja da nakon što je predmet razmotrila, pravobraniteljica za djecu u svojoj je preporuci navela da je na jednoj od objavljenih fotografija lice djevojčice ostalo ne zamagljeno, upozorila je da je povezivanje  objavljenih fotografija s drugim objavama, podacima bilo moguće utvrditi identitet djece jer su bila vidljiva imena djece na poklonima te je posebno istaknula rizik političkog iskorištavanja djece radi vlastite promocije. Također navodi da je pravobraniteljica preporučila da se ubuduće suzdrži od objavljivanja takvog sadržaja. Nastavlja da nakon zaprimljene preporuke, objave su uklonjene sa službenim stranica Općine Podstrana kao i sa Dalmatinskog portala i Dalmacije danas, međutim Podstrana Portal koji je također objavio isti sadržaj kao medijski partner Općine Podstrana, do danas nije uklonio predmetnu objavu- fotografije koje su bile obuhvaćene prijavom te također na načelnikovom profilu još uvijek postoje fotografije sa imenima djece. Ističe kako je u svim službenim očitovanjima upućeni pravobraniteljici navedeno da su uklonjene sve fotografije i objave kod kojih je postao i najmanji rizik prepoznavanja djece. Njegovo pitanje glasi ako su nakon preporuke pravobraniteljice uklonili predmetne objave sa službene stranice Općine Podstrana te su iste uklonjeni iz Dalmatinskog portala i Dalmacije danas, zbog čega nije zatraženo da se identična objava ukloni i s Podstrana Portala i s njegovog profila. Ponovno naglašava da je Podstrana Portal medijski partner Općine Podstrana. Pita načelnika kako objašnjava da je upravo na tom portalu danas javno dostupan sadržaj koji je njegov i koji trebao biti uklonjen, iako je u službenom očitovanju naveo da je uklonjeno sve, kod čega je postojao i  najmanji rizik. za prepoznavanje djece. Također, navodi da nakon raznih epiteta koje mu je tada uputio, a kako nije manjkalo i na prošlim sjednicama, te hvala Bogu i na ovim, smatra da je preporuka pravobraniteljice dovoljno jasno pokazala da njegovo upozorenje nije bilo ni neosnovano, ni glupo. 
Načelnik M. Dropuljić odgovara da je to je preporuka ministarstva. Ističe da je na neki način žalosno čime se vijećnik L. Jovanović bavi, on kao oporbeni vijećnik trebao bi davati ideje i prijedloge kako bi Općina Podstrana išla još bolje i još većim korakom u svoj napredak. Navodi da se on bavi stvarima kako bi na neki način umanjili rad općine, odnosno njega kao načelnika pa i  Općinsku upravu te je to žalosno. Nastavlja da je to vijećnikov način rada, on se u to neće miješati. Ponavlja da je od ministarstva dostavljena samo preporuka da se objavljivanje djece ne bi smjelo koristiti u političke svrhe, što i nije bilo korišteno u te svrhe. Izjavljuje da je napravljeno jedno dobro humanitarno djelo i nakon te objave javilo se više desetaka mještana koji također nisu znali da se u Općini Podstrana nalazi stan u kojem su štićenici Doma za nezbrinutu djecu Maestral i također su iskazali želju da pomognu. Navodi da su uklonjene slike baš zato što je to kolega, ako može tako reći, na neki način to prijavio, ističe da nisu morali, to je bila preporuka, ali su to učinili. Nastavlja i kaže da za njegovu  informaciju, prolista malo te iste portale, koje je sad naveo te da pogleda i u medijima i na Novoj TV i na HRT-u kako su i ravnateljica i štićenici ponovo bili u medijima za neke njihove projekte i za donacije i nitko ih nije prijavio. Navodi da je zato žalostan način na koji on svoj doprinos kao vijećnik daje u ovom sazivu Općinskog vijeća.
Vijećnik L. Jovanović odgovara da on svoj doprinos kao vijećnik daje iznimno, prvo što na svakoj sjednici ima pitanja, drugo što je njima onemogućeno da daju druge prijedloge, osim amandmanima. Nastavlja da je predložio amandmane koji nisu ni pročitani, koji su odbijeni, te da njegove tvrdnje nisu istinite. Navodi da, Nova TV nije politička organizacija, tako da ne vidi tu problema, i naglašava,  da se tu radi o djeci iz Maestrala koji nemaju roditelje. 
Načelnik M. Dropuljić odgovara i podsjeća vijećnika L. Jovanovića da su predložili  amandman koji je prihvaćen, za koji su oni na kraju bili suzdržani i koji na kraju nisu niti iskoristili. Nastavlja da toliko o njihovim prijedlozima i njihovoj učinkovitosti kao vijećnika. 
Vijećnica L. Mikuličić navodi da bi se htjela nadovezati na dvije stvari te ističe da postavljanje pitanja na svakoj sjednici, ne znači nužno da je dobar vijećnik i da dobro radi svoj posao. Nastavlja na fotografiranje s djecom, te navodi da ona kao roditelj troje djece koja su bila i u vrtiću i sad su  u školi, svake godine na početku školske godine potpisuje dozvolu da se njihove fotografije smiju objavljivati javno i na stranicama svih portala i vezano za natjecanje i za bilo što i da ona ne vidim problem u tome. Ističe da onaj roditelj koji ne potpiše, njegovo dijete se i ne nalazi na takvim fotografijama, niti se objavljuju. Navodi da nije upoznata ima li vijećnik djecu te ga samo informira. 
Vijećnik L. Jovanović odgovara da se ovdje radi o djeci koja nemaju roditelje. 
Vijećnica L. Mikuličić odgovara da ne mijenja odgovor sada jer je na prethodnoj sjednici izričito naglasio i to i sve fotografije iz vrtića kada su se dijelili pokloni. Navodi da se ne radi samo o djeci iz Maestrala.
Vijećnik L. Jovanović odgovara da je samo djecu iz Maestrala spominjao.
Vijećnik M. Milić upada u riječ navodeći kako sada izvrće rečeno.
Predsjednik D. Juradin opominje da od jednog lijepog i plemenitog djela ne rade cirkus.
Vijećnica L. Mikuličić nastavlja da se i prošli put htjela uključiti u navedenu raspravu, međutim predsjednik vijeća D. Juradin nije vidio da je podigla ruku.
Vijećnik L. Jovanović ponavlja da on djecu iz vrtića nije spominjao.
Vijećnica L. Mikuličić je zamolila da ne negira jer kao i što sve drugo izvrće tako i uzvrće i situaciju koja se dogodila na sjednici.
Predsjednik vijeća D. Juradin prekida vijećnicu L. Mikuličić.
Vijećnik L. Jovanović navodi da to nije ton kakvim se razgovora na sjednici.
Vijećnik L. Klarić pita da kada su pitanja za načelnika i stručne službe, mogu li se svi uključiti u raspravu ili ne.
Predsjednik vijeća D. Juradin odgovara da bi to trebala biti interakcija samo između dvoje, ali da poštuje one koji čekaju, nakon precizno postavljenog pitanje brže će dobiti odgovor.
Vijećnik L. Klarić postavlja prvo pitanje vezano za sanaciju eksploatacijskog polja Perun. Nastavlja, da je prošle godine Općinsko vijeće donijelo odluku o sanaciji neaktivnog eksploatacijskog polja za dio koji se nalazi na njihovom području koji je dostavljen ministarstvu. Navodi da je tema opet postala aktualna u medijima protekli mjesec i ta sanacija predstavlja jedan od značajnijih poslovnih zahvata na području Općine Podstrana. Odluke koje će se donijeti tijekom postupka i u budućoj namjeni tog prostora imat će dugoročne posljedice za sadašnje i buduće generacije stanovnika Podstrane. Nastavlja da postupak sanacije neaktivnog eksploatacijskog polja poput Peruna, tehnička i pravna procedura, jasno je definirana Zakonom o rudarstvu i Pravilniku o rudarskim projektima. Navodi da s obzirom da  je riječ u pitanju iznimnog javnog interesa, smatra da građani Podstrane kao njihovi izabrani predstavnici u Općinskom vijeću imaju pravo biti pravodobno upoznati s prijedlogom projekta sanacije, predviđenim načinom izvođenja radova, planiranom namjenom prostora te svih stručnim polugama na temelju kojeg se donose odluke. Ističe da je jednako tako važno jasno utvrditi koja je stvarno uloga Općine Podstrana u poslu, tko daje mišljenja, posebne uvjete suglasnosti ili na drugi način sudjeluju donošenje odluka te u kojem će trenutku Općinsko vijeće i  javnost imati mogućnost raspravljati o predloženim rješenjima. Slijedom izrečenog, postavlja sljedeće vijećničko pitanje, može li načelnik potvrditi da Općina Podstrana neće dati svoje konačno očitovanje niti donijeti bilo koji akt koji zauzima stajalište u projektu sanacije eksploatacijskog polja Perun prije nego što se prijedlog projekta sanacije i svi akti koje općina namjerava donijeti u vezi s tim projektom, raspravi na sjednici Općinskog vijeća, te prije nego što se građanima Podstrane omogući sudjelovanje u postupku kroz javno predstavljanje projekta i javno savjetovanje. 
Načelnik M. Dropuljić odgovara da kao što se radilo i prijašnjih razdoblja, tako će se raditi i sada. Navodi da će se držati svih zakona i svih procedura koje zakon propisuje, bilo da se radi o eksploatacijskom polju, aktima koje budu donosili i na način na koji se mora pravodobno informirati javnost, a za tehničke detalje, daje riječ pročelniku B. Živaljiću. 
Pročelnik B. Živaljić odgovara za sanaciju napuštenog kamenoloma, da je općin donijela pravovremenu odluku, kojom se uključuje u proces saniranja, ali bez gotovog projekta, dakle, projekt ne postoji te je odluka donesena na razini grada Splita i Općine Podstrana, jer se taj kamenolom nalazi na granici dvije administrativne cjeline, što znači da Općine Podstrana ne možemo izvršiti sanaciju bez Splita, ni Split bez općine. Navodi da će tek će uslijediti prvo smjernice ministarstva, drugo taj akt će i izdati ministarstvo, to je ozbiljan zahvat u prostoru, tu je objektivno nekih 3.7 mil.3  praznog prostora koje je nastalo eksploatacijom.  Nastavlja da je problem dosta složen jer vlasništvo nije jedinstveno, tu ima raznih vlasnika, i crkva se pojavljuje i grad. Nadalje, na tom području je obvezu imala tvrtka, koja je imala obvezu saniranja tog kamenoloma, koja nije napravila tu sanaciju, te se ta obveza sada prebacilo na gradove i općine. Navodi kako će se tek jednog dana utvrditi projekt i rješenje. Nastavlja da tu ne postoje nikakve radnje i da se u medijima spekulira da će tu biti nekakva deponija opasnih tvari, otpad, ali to nema nikakve veze, to ne postoji. 
Vijećnik L. Klarić odgovara da ovo što mu je rečeno, zna i sam. Nastavlja da postoji projekt ili rudarski projekt koji bi trebao razraditi kako će se obaviti sama sanacija... 
Pročelnik B. Živaljić odgovara da  nema rudarskih projekta, ima stari projekt. 
Vijećnik L. Klarić odgovara ako nema, mora se donijeti, zna se da će grad Split vjerojatno voditi taj projekt te da će Općina Podstrana biti uključena u taj projekt, ali njegovo pitanje je hoće li Općinsko vijeće, možda i javnost biti pravodobno obavještena, ne na način da se dovede pred gotov čin i da im neko prezentira, kao što to obično bude. Ponavlja, hoće li biti javnost uključena prije donošenja nekih odluka, pa da se prikupe neke informacije, ili će se ići na šturo,  „zakonski je tako“, vijeće će dobiti minimalno koliko općina može dati, kao što obično i rade. 
Načelnik M. Dropuljić ponavlja da će se raditi u interesu općine i njenih mještana, kao što se i do sada radilo, a odluke koje budu donesene će biti donesene u skladu s Zakonom te će o njima biti pravovaljano, zakonski obavješteni. 
Pročelnik B. Živaljić nadodaje da Zakon u ovom slučaju predviđa Studija utjecaja zahvata na okoliš, a to je nešto u čemu javnost sudjeluje.
Predsjednik vijeća D. Juradin odgovara da će se znati sve na vrijeme te da  njega osobno zanima razvoj navedenog projekta. 
Vijećnik L. Klarić postavlja drugo pitanje/molbu vezano za gradnju nove Osnovne škole. Zanima ga je li ta škola projektirana kako je predviđeno zakonom kao zgrada gotovo nulte energije (njegova struka), sukladno Zakonom o energetskoj učinkovitosti u zgradarstvu te može li se njega kao vijećniku staviti na raspolaganje, te moli uvid u Iskaznicu energetskih svojstava zgrade, Elaborat alternativnih sustava energije te drugu projektnu dokumentaciju kojom se dokazuje ispunjavanje propisanih nZEB zahtjeva za predmetnu građevinu. Navodi da može poslati osobni mail.
Pročelnik B. Živaljić odgovara da će mu dati uvid u dokumentaciju s kojom općina raspolaže.
Vijećnik M. Babić pozdravlja prisutne i navodi da će biti kratak sa svoja dva pitanja. Nastavlja na temu ležaljki na plažama koja je uvijek aktualna u sezoni, kako se raspoređuju i nadzire li se stanje. Ističe da mještani javljaju da na pojedinim potezima te ležaljke okupiraju plaže od ranih jutarnjih sati pa do kraja dana i večeri. Međutim nadodaje da  sve ležaljke ne mogu biti u opticaju i zauzete, te da bi sve ostale posložene na plažama bez mogućnosti da mještani mogu zauzeti minimalni prostor sa svojim obiteljima. Navodi da je pitanje koliko često, ako imate uvida, komunalni redari obilaze plaže po danu jer su viđeni i u kasnim večernjim satima kad i nije aktualno kupanje, te koliko se kazni naplatilo, ako se naplatilo, za ležaljke koje zauzimaju mjesta na plažama u vrijeme kad se ne koriste. Nastavlja na drugo pitanje vezano za požar na predjelu Jadranske straže. Navodi da su više puta isticali, a nedavno i na Odboru za urbanizam, da je evidentno da taj javni prostor zahtjeva određeno uređenje i čišćenje, s čime su se nazočni na odboru i složili. Zanima ga što će se i kada poduzeti u tom smjeru, da ne bi došlo do još veće katastrofe, ugroze tog zelenog pojasa, kao i do nastajanja prostora okupljanja neželjenih grupa ljudi.
Načelnik M. Dropuljić se osvrće na prvo pitanje i navodi da u ljetnim mjesecima komunalno redarstvo Općine Podstrana radi u dvije smjene, navečer dostavljaju fotografije ležaljki koje su uredno složene te također obilaze i u jutarnjim satima i opominju one koji su postavili više ležaljki te koliko je on upoznat i informiran ljudi se više-manje pridržavaju.
Pročelnica B. Perišić odgovara da komunalni redari od početka sezone kontinuirano i vrlo intenzivno obilaze plažu dugu skoro 8 km, na svih 8 km postoje izdane dozvole za iznajmljivanje ležaljki, navodi da je vrlo izazovno te funkcioniraju na način da osim redovitih ophodnja, izlaze i po prijavama mještana za određenu lokaciju. 	Ističe da bi ležaljke u pravilu trebale biti skupljene i da bi se one trebale postavljati na plažu u trenutku kada gost dođe i kada mu se da ležaljka te da je ta ležaljka rekvizit koji ne daje pravo korisniku ili vlasniku te ležaljke da zauzima pomorsko dobro i da time ograničava ili onemogućava nekome drugome da koristi pomorsko dobro. Osvrće se na iznajmljivače i navodi da oni doživljavaju plažu kao svoje produljeno dvorište te u svemu tome treba pronaći balans – kako zadovoljiti njihovu potrebu da pružaju uslugu gostima onako kako su se dogovorili i mještanima da koriste plažu u skladu s zakonom te se intervenira od lokacije do lokacije, upozorava, kazne nisu izdane ne jer ne žele izdavati ili naplaćivati nego iz razloga što je to jedna procedura, koja  ako će se odraditi kako treba, ona će potpuno izgubiti svoj smisao dok se odradi. 
Vijećnica G. Božiković nadodaje da komunalni redari ostavljaju pisani trag – upozorenje, doslovce samo što ne mole iznajmljivače da uklone ležaljke i uredno fotografiraju stanje, dođu ujutro već od 6 h te navečer znaju biti oko 23.30 h.
Predsjednik D. Juradin navodi da je možda vrijeme za noćnu ili jutarnju akciju prikupljanja ležaljki.
Vijećnik N. Bakota nadodaje da je također susreo redare u 21h na plaži.  
Vijećnik L. Klarić je upitao imaju li problema s tim akcijama.
Predsjednik D. Juradin navodi da je pitanje odgovoreno te daje riječ načelniku.
Načelnik M. Dropuljić se osvrće na pitanja vezan za Jadransku stražu i navodi da ona nije zeleni pojas, te da je u građevinskom području i u Prostornom planu ima svoje zadane gabarite gradnje te nije ni javna površina, to je građevna čestica u vlasništvu Općine Podstrana. Navodi da se parcela ove godine čistila dva puta. Nastavlja na požar i kaže da su vatrogasci utvrdili da je netko bacio čik, ali zahvaljujući brzoj intervenciji vatrogasaca uspješno je lokaliziran. Zahvaljuje se JVP Split, DVD Žrnovnica, JVP i DVD Podstrana i zaposlenicima hotela.
Vijećnik M. Babić upitao je načelnika slaže li se da iako je to građevna zona, da se tretira kao zeleni pojas dok ne postane…
Načelnik M. Dropuljić odgovara da se tretira tako samim time što se na njoj nije ništa radilo, što se tiče građevinskih zahvata jer je sad u tom stanju. Ponavlja da je ta čestica građevinsko područje i dok se ne krene u konzumaciju nečeg većega održava se kako može u stanju kakvom je.
Pročelnik B. Živaljić nadodaje da je to bila inicijativa na prvom Odboru za komunalne poslove gdje je zajednički zaključeno da će pregledati lokaciju i da će se na licu mjesta učiniti određene prilagodbe i sanirati ih gdje je potrebno.
Načelnik M. Dropuljić nadodaje da su nakon toga  djelatnici Vlastitog pogona Općine Podstrana obišli lokaciju i počistili lokaciju. Napominje da nije siguran jesu li mještani Podstrane ili ne, misli da su Romi i da oni znaju parkirati tamo svoja vozila puna nekakvog otpada, općina intervenira koliko može, ovisno o tome prijavi li netko.
Vijećnik J. Vuković nadodaje da se može njih aktivirati da čiste.
Predsjednik vijeća D. Juradin zatvara prvu točku Dnevnog reda i navodi da pročelnica B. Perišić ima jedan ispravak vezano za prethodnu sjednicu.
Pročelnica B. Perišić navodi da je na prošloj sjednici vijećnik L. Klarić imao pitanje vezano za Ulicu Gospe u Siti i tri faze, međutim povućena spomenutim trima faza dala je odgovor vezan za Ulicu Domovinskog rata. Nastavlja da Ulica Gospe u Siti ima dvije lokacijske dozvole, Fazu I i Fazu II, Faza I je od magistrale do Osnovne škole Strožanac za nju se na prošloj sjednici nije znalo kada će biti pravomoćna lokacijska dozvola te je u međuvremenu postala pravomoćna, odbijene su žalbe na presude Upravnog suda i po primitku pravomoćnosti lokacijske dozvole odobren je nalog za izradu parcelacijskog elaborata nakon njegove tehničke ovjere ići će dalje procedura slijedi. Nastavlja na Fazu II – od osnovne škole do križanja s Mosorskom ulicom, za tu fazu je u lipnju predan Prijedlog za osiguranje dokaza na županiju. Navodi da je u ovom trenutku početna faza, a to je čekanje da se vlasnici izjasne o predloženim vještacima s obzirom da je tu velik broj čestica i vlasnika, ona ne očekuje daljnje radnje po tom pitanju prije jeseni.
Predsjednik vijeća D. Juradin je pohvalio vijećnika M. Babića i L. Klarića na preciznim pitanjima, koja se mogu razumjeti i jasno odgovoriti  te ističe da pročelnica B. Perišić pokazuje da misli o vijećnicima i naknadno. 
Načelnik M. Dropuljić naknadno odgovara na pitanje vijećnika L. Jovanovića vezano za zaprimanje mještana na sastanke i kaže da je to načelnikova dužnost. Navodi da  nigdje ne piše da on mora zaprimati stranke i da postoji stručna služba koja to mora. Nastavlja da je on uvijek dostupan, da je uvijek na terenu i u uredu te da mještane prima svaki četvrtak zadnjih 5 godina, mještani se uredno jave tajnici i dogovore sastanak na pola sata, misli da to ne radi niti jedan načelnik ni gradonačelnik, a ta nekolicina koju je vijećnik naveo – četvero koje nije htio primiti, jako dobro znaju zašto ih nije htio primiti. Nastavlja da svaki četvrtak od 08h do 15h po 30 minuta svatko ima, gdje on nekad primi i kada nije četvrtak, ako se nekome žuri i ne može doći u taj četvrtak, a bitan mu je razgovor i tako radi već 5 godina.
Predsjednik D. Juradin prelazi na novu točku dnevnog reda.
Pitanja više nema.

Ad. 2.) Usvajanje zapisnika sa 8. sjednice Općinskog vijeća Općine Podstrana
Predsjednik vijeća D. Juradin navodi da su napravljene izmjene u Zapisniku temeljem dostavljenih primjedbi te pita ima li još tko primjedbe na Zapisnik.
Vijećnik A. Ramić odgovora da ne znam jesu li svi dobili njegov e-mail od 28. srpnja, gdje je taj zapisnik samo kozmetički dorađen. Što bi značilo da uopće ne odražava…
Vijećnica G. Božiković odgovara da su dobili mail. 
Vijećnik A. Ramić nastavlja s pitanjem je li  pročelnica B. Perišić možda provjerila taj mail i njegove primjedbe na predmetni zapisnik. 
Pročelnica B. Perišić odgovara da činjenica da je ona na godišnjem odmoru nije nešto šta bi trebalo uopće biti važno u ovom trenutku vezano za zapisnik. Nastavlja da je kolegica napravila zapisnik, onaj prvi koji je dostavljen i na njega je poslao određene primjedbe, te primjedbe je kolegica njoj proslijedila. Navodi da u jednom segmentiranom dijelu vijećnikove se primjedbe i odnose samo isključivo na njegovo izlaganje. 
Vijećnik A. Ramić potvrđuje da je riječ o njegovom izlaganju.
Pročelnica B. Perišić navodi da je u tom dijelu dala kolegici uputu da ispravi greške u zapisniku koje su očite greške, one se odnose na datum zapisnika i odnose se na trenutak, odnosno ostalo je od prošle sjednice da je vijećnika P. Jurić došao u 19.18 h to su dvije očite omaške i kolegica je to ispravila, u preostalom dijelu dobila je uputu da ispravi ono što su jezične i gramatičke greške te je isto tako dobila uputu da u onom dijelu njegovog izlaganja ukloni navodnike iz  rečenice u kojoj je naveo da se- pogodovalo, to je bila njena intervencija iz razloga što misli da on tu riječ nije koristio u prenesenom značenju niti je u tom trenutku nekoga citirao nego je to izgovoreno u sklopu rečenice i to je i mislio, nastavlja da tu navodnicima nema mjesta te da se oni gramatički ne koriste u tom kontekstu. Osvrće se na napomenu „da se o svemu ostalom vodi tonski zapis“ koji je sastavni dio zapisnika, u tom dijelu je intervenirala nomotehnički zato što nije poanta da takva napomena stoji u onom dijelu zapisnika gdje kolegica ne može ispratiti slijed misli ili brzinu kojom se govori pa onda upućuje na tonski zapis. Navodi da se tonski zapis odnosi na kompletnu sjednicu te je kolegici naloženo da taj dio prebaci na početak zapisnika. Ističe da tonski zapis prati cijelu sjednicu, a zapisnik je skraćeni zapis sa sjednice.
Vijećnik L. Klarić navodi da je on na tragu ovoga što je rečeno od strane vijećnika A. Ramića te će prebrojati neke stvari koje su suprotne ovome što je rečeno od strane pročelnica B. Perišić.
Predsjednik vijeća D. Juradin je zamolio vijećnika da iznese preciznu primjedbu o kojoj će se glasati.
Vijećnika L. Klarić odgovara da će reći što nedostaje zapisniku. 
Predsjednik vijeća D. Juradin napominje da bude precizno i kratko.
Vijećnik L. Klarić nadovezuje se na izlaganje vijećnika A. Ramića i navodi da većina činjenica koje je izrekao na sjednici, a nije uneseno u zapisnik za koji se traži ispravak odnosi se na njegovo obrazloženje pitanja, argumente i pozivanja na dokumente, to je izostavljeno. Nastavlja da  ako je to izrečeno, a nije uneseno u zapisnik, riječ je o bitnom skraćivanju rasprave o zapisniku, a ne obično o sažimanju teksta na što imaju pravo zapisničari te po toj stavci zapisnik nije potpun. Navodi da su bili višekratni prekidi od strane predsjednika vijeća D. Juradina, pozivanje na ograničenje od 5 minuta, zahtjeva da se odmah postavi pitanje, uskraćivanje daljnjeg izlaganja te je to posebno važno jer ako su ti prekidi izostavljeni iz zapisnika, zapisnik ne prikazuje stvarni tijek sjednice, a to može biti relevantno za ocjenu je li predsjednik vijeća pravilno primjenjivao Poslovnik, a s obzirom da nisu evidentirani, zapisnik nije potpun. Osvrće se na raspravu vezano za projekt Put Starog sela, izostavljeni su konkretni navodi o zahvatima u privatna zemljišta, primjerima drugih projekata i usporedbama, navodi da to nisu nebitni detalji nego obrazloženje razloga protivljenja, kako nisu evidentirani, zapisnik nije potpun. Osvrće se na raspravu vezanu za elaborat gdje su izostavljeni navodi o usporedbi o procijenjenim vrijednostima zemljišta, taj dio rasprave je važan za razumijevanje odluke vijeća, kako nije evidentiran, zapisnik nije potpun. Nastavlja na dio gdje se mještanin Zoran Jurišić javio za riječ i gdje je predsjednik vijeća odbio dati mu riječ, to je procesna činjenica, kako nije evidentirana, zapisnik nije potpun. Osvrće se na izricanje opomene vijećniku A. Ramiću, a to je jedno od najvažnijih izostavljenih činjenica , opomena je procesna radnja predsjednika vijeća i treba biti evidentirana u zapisniku, a kako nije evidentirana, zapisnik nije potpun. Zaključuje da zapisnik nije samo skraćen nego i nepotpun u dijelu koji se odnosi na tijek sjednice te postupanja predsjednika vijeća.
Vijećnik A. Ramić navodi da on ne želi komplicirati oko ovakvih situacija te njemu ovo zaista ne treba, ali ono sve što bude rečeno na sjednici…on je sam sebi iza sjednice napravio zapisnik, navodi da je on to mogao zapisničari dostaviti, a ona je mogla unijeti to, te se ne bi vodila rasprava o ovome. Navodi da se o toliko nebitnih stvari raspravlja, a da se krivo interpretira te da će danas-sutra zapisnik biti trajno objavljen na Internetu, tko zna, možda će netko u budućnosti istraživati tko je što rekao na sjednicama, a on ne odgovara stvarnom stanju na toj sjednici.
Pročelnica B. Perišić navodi da se svaki tonski zapis sa sjednice u roku od 24h od održane sjednice objavljuje na stranici Općine Podstrana, ne razumije zašto misli da će biti krivo interpretiran kada se u bilo kojem trenutku može saslušati tonski zapis i jako dobro se može utvrditi što je rečeno. Nastavlja da ako će se zapisnici sa sjednica voditi na način da će se unositi sve što je na sjednici rečeno, to neće biti zapisnici, to će biti volumeni. Navodi da su na sjednici već sat vremena, još se nije ni krenulo s Dnevnim redom, ovo bi trebale biti 3-4 stranice zapisnika te će vrlo vjerojatno na sljedećoj sjednici opet imati primjedbe na zapisnik. Ponavlja da Poslovnik kaže da se o sjednici vodi tonski zapis koji prati kompletan tok sjednice, a da je zapisnik sažeto izlaganje sa sjednice, to je poanta zapisnika, on mora biti jasan, sažet i objektivan. Navodi da se sada može utvrđivati što ona smatra kratkim, što vijećnik…
Vijećnik A. Ramić je pitao pročelnicu je li preslušala tu sjednicu.
Pročelnica B. Perišić odgovara da nije.
Vijećnik A. Ramić odgovara da on sam sebe ne može razumjeti što govori na tom tonskom zapisu, toliko je nerazumljivo.
Pročelnica B. Perišić odgovara da po onome što je ona čula, da su se ona i kolegica trebale poprilično potruditi…
Vijećnik A. Ramić odgovara da kvaliteta audio zapisa s te sjednice nije isti kao s prethodnih.
Zamjenik načelnika T. Buljan odgovara da je došao novi uređaj.
Vijećnik A. Ramić odgovara da je novi uređaj došao na konstituirajućoj sjednici. 
Pročelnica B. Perišić odgovara da ne može govoriti o kvaliteti zvuka zato što nije preslušala tonski zapis i nije joj poznato, ali ne može se lektorirati njegovo izlaganje, to se odnosi na sve vijećnike. Napominje da se postavlja smisleno pitanje, smisleno izlaganje, gramatički ispravne rečenice te će onda kolegica koja vodi zapisnik imati puno manje posla.
Načelnik M. Dropuljić napominje da je bitno da kada jedna osoba govori, da mu netko drugi ne ulijeće u riječ, što se događa i na ovoj sjednici, nestrpljivi su i prekidaju jedan drugog te kada se tonski zapis preslušava puno se lošije čuje.
Predsjednik vijeća D. Juradin navodi da je vijećnik L. Klarić uredno iznio primjedbe te ih stavlja na glasanje. Primjedbe sa četiri (4) glasova ZA (A. Ramić, L. Jovanović, M. Babić i L. Klarić) i deset (10) PROTIV nisu usvojene.
Vijećnik A. Ramić provjerava je li za prihvaćanje primjedbi.
Predsjednik vijeća D. Juradin potvrđuje.
Vijećnik A. Ramić odgovara da će onda za prihvaćanje primjedbi dignuti ruku.
Vijećnik Z. Galić odgovara da trebaju slušati pozorno.
Predsjednik vijeća D. Juradin navodi da je jasno i glasno rekao.
Vijećnik L. Klarić nadodaje da on nije dao nikakav predmet već je raspravljao o meritumu stvari, a to je da zapisnik ima velikih promašaja, ne mogu se pravdati da nisu razumjeli vijećnika A. Ramića, kada predsjednik vijeća nije dao riječ mještaninu Zoranu Jurišiću, a to nigdje ne piše, a to su bitne činjenice. 
Predsjednik vijeća D. Juradin navodi da budući da su sve stavljene primjedbe riješene, stavlja na usvajanje dostavljen zapisnik sa 8. sjednice Općinskog vijeća Općine Podstrana koji je sa deset (10) glasova ZA i četiri (4) PROTIV (A. Ramić, L. Jovanović, M. Babić i L. Klarić) usvojen.

Ad.3.)  Prijedlog za donošenje Zaključka o usvajanju Izvješća Mandatnog povjerenstva,

Pročelnica B. Perišić uvodi u ovu točku dnevnog reda.
Pitanja i primjedbi nema.
Predsjednik vijeća D. Juradin stavlja na usvajanje prijedlog za donošenje Zaključaka o usvajanju Izvješća Mandatnog povjerenstva koji je sa četrnaest (14) glasova ZA usvojen.


ZAKLJUČAK
1. Usvaja se prijedlog za donošenje Zaključaka o usvajanju Izvješća Mandatnog povjerenstva.
2. Odluka iz točke 1. ovog zaključka objavit će se u „Službenom glasniku Općine Podstrana“.

[bookmark: _Hlk118147378][bookmark: _Hlk212532127]Ad. 4.)  Prijedlog za donošenje Pravilnika o jednostavnoj nabavi
Pročelnica I. Podrug uvodi u ovu točku dnevnog reda.
Predsjednik vijeća D. Juradin navodi da se na ovaj prijedlog uložio amandman te moli načelnika M. Dropuljića za očitovanje.
Načelnik M. Dropuljić navodi da je na prijedlog o izmjeni Pravilnika o jednostavnoj nabavi dostavljen prijedlog vijećnika Mosta, amandman na prijedlog Pravilnika o provedbi postupka jednostavne nabave, u kojem dostavlja izmjene članka 24. kojim su uređena prava, zaštita gospodarskih subjekata u postupcima jednostavne nabave i navodi kompletan novi članak, zamjenu toga članka, članak 25. S obzirom da su materijali na tri stranice, neće čitati, misli da su materijale svi dobili i pročitali te će prijeći na završno obrazloženje. Nastavlja da se amandman odbija, razlog - člankom 15. stavka 3. Zakona o javnoj nabavi (Narodne novine 120/16, 114/22, 48/26) propisano je da pravilnik o provedi postupaka jednostavne nabave mora sadržavati odredbu o osiguranju pravne zaštite gospodarskih subjektima putem prigovora čeliku tijela, odnosno odgovornoj osobi naručitelja za nabave, čija je procijenjena vrijednost veća od 15.000 eura. Navodi da slijedom navedene zakonske odredbe članak 25. nacrta prijedloga pravilnika usklađen je s propisom o Zakonu o javnoj nabavi. Daje riječ pročelnici I. Podrug ako ima nešto za nadodati. Ponavlja da se amandman odbija, jer su izmjene u Pravilniku u skladu s Zakonom o javnoj nabavi.
Pročelnica I. Podrug odgovara da može nadodat vezano za prijedlog povjerenstva te navodi da je cjelokupni članak napravljen na način da se gleda šta piše u samom zakonu i tu piše da tu odluku donosi čelnik tijela, što je u ovom slučaju načelnik. Kaže da je vidjela da se pozivaju na pravnu ispravnost što se tiče samih odluka, ali ipak načelnik donosi odluku o početku same nabave, on donosi odluku o odabiru ili poništenju. Navodi da je ključno u tom cijelom procesu  da se odluka donosi na temelju zapisnika koji donosi povjerenstvo. Objašnjava da njen odjel za nabavu ili tko god je u povjerenstvu, oni su zaduženi za cjelokupnu kontrolu propisanih papira, dokumentacije, ovisno što je već, te načelnik ukoliko dođe prigovor na nešto što je eventualno nabava možda imala nekakav propust i zato smatra da njegova konačna odluka o samom prigovoru, ne bi dolazila u nekakvu nesuglasicu s time, jer on tu odluku može i promijeniti u odabir ili poništenje. Sukladno tome navodi da su se držali su se onoga što je u samom zakonu. 
Vijećnik L. Klarić navodi da ima jedan komentar. Kaže da kada je riječi o amandmanima na neku odluku, misli da bi bilo u redu da raspravu započne onaj koji je amandman i predložio, a ne onaj koji je odgovara da odbija, da bi se upoznalo s problematikom sa stajališta onoga predlagatelja. Nastavlja da je ovdje sve napisano i objašnjeno, uvid je zakonska obaveza, mogućnost podnošenja prigovora koje do sada nije bilo, vi ste to i naveli. Navodi da ima jednu primjedbu, općinski načelnik ili povjerenstvo koje on imenuje, je li on donosi i odluke o pokretanju postupka, imenuje osobe koje provode postupak, donosi odluku o odabiru ili poništenju postupka i sklapa ugovor s odabranim ponuditeljima, što bi značilo da on radi sve, a ujedno je i stranka kojoj se podnose prigovori. Kaže da je njemu to malo čudno s pravne strane. Nastavlja da postoji jedno od temeljnih načela, da je pravo općinskog načelniku odlučivati o pravnom lijeku protiv vlastite odluke. Nadodaje da možda i je zakonito, ali nije transparentno, ako se pozivaju na zakonito, onda su  vjerojatno i u pravu. Navodi da su nastojali da se osigura veća transparentnost, veća vidljivost, uključenje rada i nekih drugih akta, ne samo općinske strukture, da bi se osigurala transparentnost. Nastavlja da uvijek ima nekih komentara, naročito u postupcima javne nabave. Navodi da je ovo jedan prijedlog koji je konstruktivan, koji osigurava veću transparentnost, ne može nitko reći sa strane da nešto nije kako treba, kada bi se provelo ovako kako je napisano te on stoji iza ovoga prijedloga, da je on koncipiran dobro i da daje jednu višu stepenicu demokratičnosti i transparentnosti, te on stoji iza njega bez obzira na očitovanje.
Vijećnik A. Ramić navodi da je i on sudjelovao na tom javnom savjetovanju, te je ukupno podnio 13 prijedloga i primjedbi. Ističe kako je ovo najbolji dokaz da nude neke prijedloge i rade u Općinskom vijeću. Objašnjava kako su neki od prijedloga djelomično prihvaćeni i ugrađeni u konačni tekst Pravilnika. Osvrće se na jedan članak koji smatra da je o iznimne važnosti, a to je članak 6. u kojem stoji da se vrijednost nabave ne smije  dijeliti s namjenom izbjegavanja primjene Zakona o javnoj nabavi postupka propisanim novim Pravilnikom. Ističe da članak 6. Pravilnika zabranjuje dijeljenje vrijednosti nabave radi izbjegavanja primjene Zakona o javnoj nabavi, postupka propisanim novim Pravilnikom, a Pravilnik ne propisuje prema kojim će kriterijima  utvrđivati prestanak više međusobno povezanih nabava jedinstvenih predmeta nabava, čija bi ukupna vrijednost zahtijevala provedbu postupka sukladno Zakonu o javnoj nabavi. Kao primjer spominje, postupak sanacije kamenih pera i dohrane plaža, kada se zbroji procjena vrijednosti ih radova, tj. ukupna vrijednost, prelazi prag za jednostavnu napravu, te se postavlja pitanje u kakvoj situaciji treba provesti postupak javne nabave sukladno Zakonu o javnoj nabavi. Nastavlja da analizirajući postupke sanacije kamenih pera i prihrane plaža 2018. do 2025. koji su javno dostupni dokumenti, utvrdio je da se postupci pokreću u istom razdoblju, završavaju u istom razdoblju, odnose se na istu lokaciju i radovi se izvode u isto vrijeme. Postavlja pitanje koji su konkretni kriteriji prema kojima općina zaključuje da prihrane plaža i sanacija kamenih pera ne predstavljaju jedan jedinstveni predmet nabave jer bi tada bila obveza primjena Zakona o javnoj nabavi,  nego dvije zasebne nabave, pa se ovakvi postupci nabave vode kroz postupke jednostavne nabave. Pita zašto se dijeli ako su sanacija kamenih pera, konkretno 2024. godine, 65.000 EUR, dobio je Građevno Zec i sanacija oštećenih pera 18.950,00 EUR, kada se to zbroji to prelazi vrijednost. Nastavlja dalje s primjerom iz 2024., 59.000 EUR i 59.900 EUR te kada se i to zbroji prelazi se prag jednostavne nabave i ulazi se u sustav Zakona javne nabave jer gdje treba provesti javni natječaj.
Pročelnik B. Živaljić odgovara da navedeni primjeri nisu isti poslovi, sanacija pera ne podrazumijeva isti materijal i istu mehanizaciju kao dohrane plaže. Navodi da ovo rečeno od strane vijećnika A. Ramića se možda i može spojiti te se onda ide u složeniji postupak nabave, ali to nije ista radnja. Ističe da navedeni postupci, sa strane, možda ne izgledaju kao idealno, jer ako se to spoji  i provede kroz javnu nabavu, na te vrste natječaja se jedva javi jedna ili dvije firma, to je stvarno problematično, te još sada pokrenuti neku nabavu s idejom da će biti transparentniji u tome. Ističe da je ovo sve transparentno, nitko se neće javiti za tu cijenu, navodi da je problem imati izvođača tih radova. 
Vijećnica G. Božiković osvrće se na rečeno od strane vijećnika A. Ramića i navodi da ona živi prvi red do mora, javna nabava, odnosno kako se sređuju porti i kako se dohranjuje plaža – krene se raditi, nema se di kupiti ni žala ni kamena, što znači da ide sljedeća nabava. Naglašava da to tako ide, nema više kamenoloma, ogromni je problem za nabavu i onda ta ukupna svota koju je vijećnik spomenuo, nije odjedanput, ona se mora prikazati, ali ide u više faza. Ističe da se plaža sređuje i po dva mjeseca.
Vijećnika A. Ramić navodi da i stoji 60 dana odnosno dva mjeseca. 
Vijećnica G. Božiković nastavlja da se mora platiti, a nema se mogućnosti  nabaviti ni kamen ni žalo. 
Vijećnik A. Ramić spominje izgradnju dječjeg igrališta u Mosorskoj ulici te navodi da je bila  javna nabava, bilo je deset ponuđača, ponavlja, deset. Zaključuje da se možda ide preko postupka o javnoj nabavi pa bi možda i u prethodno spomenutim primjerima također bilo više ponuđača. 
Predsjednik vijeća D. Juradin zatvara raspravu i stavlja prijedlog na glasanje. Prijedlog je sa deset (10) ZA , jedan (1) SUZDRŽAN ( A. Ramić) i  tri (3) PROTIV (L.Jovanović, M. Babić i L. Klarić) usvojen te se donosi

ZAKLJUČAK
1. Usvaja se prijedlog za donošenje Pravilnika o jednostavnoj nabavi.
2. [bookmark: _Hlk118147566]Odluka iz točke 1. ovog zaključka objavit će se u „Službenom glasniku Općine Podstrana“.



Ad. 5.) Prijedlog za donošenje II. Izmjena i dopuna Odluke o osnivanju Javne vatrogasne postrojbe Podstrana

Pročelnica B. Perišić uvodi u ovu točku dnevnog reda.
Vijećnik L. Klarić navodi da ima kratko pitanje te da je razmišljao o navedenim točkama koje se smatraju kao gospodarska djelatnost i nisu mu  jasne točke - osposobljavanja u usavršavanja vatrogasnih kadrova, pripremanje, organizacije seminara i djelatnosti, izdavanje knjiga, skripti i ostali stručnih publikacija, pita znači li to da oni to nude za usluge za novce.
Pročelnica B.Perišić potvrđuje i navodi da im zakon dozvoljava da obavljaju druge djelatnosti koje su povezane s vatrogastvom, ali te djelatnosti ne mogu dobiti prioritet odnosno ne mogu ugroziti njihovu primarnu djelatnost, a to je vatrogasna zaštita, i sva sredstva koja ostvare od tih dodatnih djelatnosti moraju ulagati u unaprjeđenje vatrogasaca.
Vijećnik L. Klarić navodi da je to jasno, ali način na koji je napisano osposobljavanje, to je temeljna djelatnost bilo kojeg posla, kao primjer navodi da je pročelnica pravnica koja se osposobljava tijekom cijelog svog radnog vijeka kao i svi, a kako je tu izričito napisano kako je to gospodarska djelatnost pa to malo izaziva…
Pročelnica B. Perišić da je taj dio prokomentiran s tajništvom u Hrvatskoj vatrogasnoj zajednici koje je inzistiralo da popis djelatnosti stoji tako kako je.
[bookmark: _Hlk203392930]Predsjednik vijeća D. Juradin stavlja prijedlog na glasanje. Prijedlog je sa četrnaest (14) glasova ZA usvojen te se donosi

ZAKLJUČAK
1. Usvaja se prijedlog za donošenje II. Izmjena i dopuna Odluke o osnivanju Javne vatrogasne postrojbe Podstrana
2. Odluka iz točke 1. ovog zaključka objavit će se u „Službenom glasniku Općine Podstrana“.


[bookmark: _Hlk118147750]Ad.6.) Prijedlog za donošenje Odluke o postupku rješavanja imovinskopravnih odnosa u svrhu izgradnje – rekonstrukcija Ulice Domovinskog rata, faza 2

Pročelnica B. Perišić uvodi u ovu točku dnevnog reda.
Pitanja i primjedbi nema.
[bookmark: _Hlk118150436][bookmark: _Hlk118147843]Predsjednik vijeća D. Juradin stavlja prijedlog na glasanje. Prijedlog je sa deset (10) glasova ZA, četiri (4) SUZDRŽAN (M. Babić, L. Klarić, A. Ramić i L. Jovanović) usvojen te se donosi



ZAKLJUČAK
1. Usvaja se prijedlog za donošenje Odluke o postupku rješavanja imovinskopravnih odnosa u svrhu izgradnje – rekonstrukcija Ulice Domovinskog rata, faza 2.
2. Odluka iz točke 1. ovog zaključka objavit će se u „Službenom glasniku Općine Podstrana“.


[bookmark: _Hlk118150470][bookmark: _Hlk212537578]Ad. 7.) Prijedlog za donošenje Odluke o raspoređivanju sredstava za financiranje političkih stranaka i članova izabranih sa liste grupe birača u Općinskom vijeću Općine Podstrana za 2026. godinu


Pročelnica I. Prka uvodi u ovu točku dnevnog reda.
Pitanja i primjedbi nema.
[bookmark: _Hlk118150879][bookmark: _Hlk212537697]Predsjednik vijeća D. Juradin stavlja prijedlog na glasanje. Prijedlog je sa četrnaest (14) glasova ZA, usvojen te se donosi

ZAKLJUČAK

1. Usvaja se prijedlog za donošenje Odluke o raspoređivanju sredstava za financiranje političkih stranaka i članova izabranih sa liste grupe birača u Općinskom vijeću Općine Podstrana za 2026. godinu.
2. Odluka iz točke 1. ovog zaključka objavit će se u „Službenom glasniku Općine Podstrana“.



Sjednica je završena u 20:25 sati.



ZAPISNIK VODILA:						PREDSJEDNIK VIJEĆA:

Mia Barbić								Darko Juradin

